CELEX: 32006R1462
Language: lv
Date: 2006-10-02 00:00:00
Title: Komisijas Regula (EK) Nr. 1462/2006 ( 2006. gada 2. oktobris ) par atsevišķu preču klasifikāciju kombinētajā nomenklatūrā

3.10.2006   
            
            
               LV
            
            
               Eiropas Savienības Oficiālais Vēstnesis
            
            
               L 272/13
            
         
      KOMISIJAS REGULA (EK) Nr. 1462/2006
   (2006. gada 2. oktobris)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodu, kas norādīts 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šās regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Muitas kodeksa komiteja nav izteikusi viedokli priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 2. oktobrī
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 996/2006 (OV L 197, 1.7.2006., 26. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 648/2005 (OV L 117, 4.5.2005., 13. lpp.).
   
      PIELIKUMS
      
                  Preču apraksts
               
               
                  Klasifikācija
                  KN kods
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums aitas formā, aptuveni 10 cm augsts. Keramikas izstrādājuma lielāko daļu klāj trikotāžas drāna, kas atgādina aitas vilnu, nenosedzot galvas daļu un četrus nagus. Trikotāžas drāna ir pielīmēta pie keramikas izstrādājuma.
                  (Skatīt fotoattēlu Nr. 639) (1)
                  
               
               
                  6913 90 10
               
               
                  Klasifikācija noteikta, ievērojot kombinētās nomenklatūras 1., 3. b) un 6. vispārīgo noteikumu un KN kodu 6913, 6913 90 un 6913 90 10 aprakstu.
                  Tas ir tāda veida keramikas izstrādājums, kas paredzēts galvenokārt māju interjera izrotāšanai. Tam nav nekādas izmantošanas vērtības un tas ir paredzēts vienīgi kā rotājums; tas būtībā nav paredzēts cilvēku izpriecām, tādēļ tam nepiemīt 95. nodaļā ietverto rotaļlietu raksturīgās īpašības. Skatīt pozīcijas 6913 HS skaidrojumu pirmo rindkopu un otrās rindkopas (A) punktu un pozīcijas 9503 HS skaidrojumu pirmo rindkopu.
                  Izstrādājums ir salikta prece, kas izgatavots no keramikas materiāla un trikotāžas drānas. Keramikas materiāls, kas veido izstrādājuma ķermeni (aitas figūru) ir materiāls, kas nosaka izstrādājuma pamatīpašības vispārīgā noteikuma 3. b) izpratnē, jo tas veido izstrādājuma formu.
               
            
         
      
         (1)  Fotoattēls ir dots tikai informācijai.